31993R2866
L 262/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 2866/93 НА КОМИСИЯТА
от 20 октомври 1993 година
за изменение на Регламент (EИО) № 1756/93 за определяне на правопораждащите факти за селскостопанския обменен курс, прилаган за млякото и млечните продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 3813/92 на Съвета от 28 декември 1992 г. относно отчетната единица и обменните курсове, които следва да се прилагат за целите на Общата селскостопанска политика (1), и по-специално член 6, параграф 2 от него,
като има предвид, че Регламент (EИО) № 1756/93 на Комисията (2) е пропуснал да отмени последното изречение на член 1, параграф 5, последна алинея от Регламент (EИО) № 625/78 на Комисията от 30 март 1978 г. относно подробните разпоредби за прилагането на публично складиране за обезмаслено мляко на прах (3), последно изменен с Регламент (EИО) № 2270/91 (4), и последната част от изречението в член 24, параграф 4, трета алинея от Регламент (EИО) № 685/69 на Комисията от 14 април 1969 г. относно подробни правила за прилагането на интервенции на пазара на масло и сметана (5), последно изменен с Регламент (EИО) № 1756/93 (6); като има предвид, че тези пропуски трябва да бъдат поправени;
като има предвид, че Регламент (EИО) № 1756/93 цели да утвърди точно селскостопанския обменен курс, който да се прилага за всички суми, определени в екю в сектора на млякото и млечните продукти; като има предвид, че този регламент следва да бъде изменен, така че да утвърждава правопораждащия факт за сумите, посочени в член 3, параграф 3, букви a) и б) и член 8, параграф 2, буква в) от Регламент (EИО) № 1107/68 на Комисията от 27 юли 1968 г. относно подробни правила за прилагане на интервенции на пазара на сирена Grana Padаnо и Parmigiano-Reggiano (7), последно изменен с Регламент (EИО) № 2441/93 (8);
като има предвид, че правопораждащият факт за обменния курс, който следва да се използва за конверсията в националната валута на сумата, посочена в член 4, параграф 1 от Регламент (EИО) № 2742/90 на Комисията от 26 септември 1990 г. относно определяне на подробни правила за прилагане на Регламент (EИО) № 2204/90 на Съвета (9), последно изменен с Регламент (EИО) № 2146/92 (10), посочен в точка 5 от част Д на приложението към Регламент (EИО) № 1756/93, е датата за плащане на въпросната сума; като има предвид, че целта на тази разпоредба е да санкционира неразрешената употреба на казеини и казеинати; като има предвид, че целта следва да се счита за постигната, когато се разкрие нарушението; като има предвид, че правопораждащият факт следва да бъде подходящо изменен;
като има предвид, че Управителният комитет по млякото и млечните продукти не е предоставил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (EИО) № 1756/93 се изменя, както следва:
1.
В член 3, параграф 1, се добавят следните тирета:
„-
последното изречение от последната алинея на член 1, параграф 5 от Регламент (EИО) № 625/78,
-
последната част от изречението в трета алинея на член 24, параграф 4, от Регламент (EИО) № 685/69.“;
2.
Следното се добавя към точка 1 от част Д на приложението:
Суми
Селскостопански обменен курс, който се прилага
Г. Разходи за склад, посочени в член 3, параграф 3, втора алинея, букви а) и б)
Селскостопански обменен курс, приложим към началната дата по смисъла на член 3, параграф 3
Д. Цена на офертата, приета съгласно тръжната процедура, посочена в член 8, параграф 2, буква в)
Селскостопански обменен курс към датата на плащането“
3.
В точка 5 от част Д на приложението „Селскостопански обменен курс, приложим на датата на плащането“ се заменя със „Селскостопански обменен курс, приложим на първия ден от месеца, в който е открито нарушението“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Въпреки това, член 1, параграф 1 се прилага от 1 юли 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 октомври 1993 година.